Un bărbat de 60 de ani și-a omorât nevasta în vârstă de 36 de ani, apoi s-a sinucis. În urmă cu câțiva ani, femeia i-a salvat viața bărbatului donându-i un rinichi.
Povestea tragică a avut loc joi, 7 martie, în comuna Breasta din judeţul Dolj. Două persoane, soţ şi soţie, au fost găsiţi decedaţi în casă de către polițiști.
Gelozia excesivă l-a determinat pe bărbat să acționeze în acest mod. Înainte să se sinucidă, bărbatul și-a sunat fiica stabilită în strâinătate și i-a spus doar unde sunt economiile familiei și că ar vrea să fie înmormântat alături de nevastă.
Anchetatorii au ridicat mai multe probe din casă și încearcă să clarifice împrejurările în care au murit cei doi.